Care este fapta peste care românii și sistemul politic din România nu ar putea trece în cazul lui Victor Ponta?

1. Să ieși la mineriadă, dar să intri în PDSR;

2. Să pretinzi, apoi, că ai votat cu Ion Rațiu;

3. Să-l sfătuiești pe candidatul la funcția de Președinte să mintă la o întrebare;

4. Să fii, dar să nu fii ofițer acoperit; Să o lași cum a picat, fără să dai explicații. Pentru că, dacă ai fost, ai încălcat legea;

5. Să-ți dai ordonanță de urgență ca să nu fii obligat să spui dacă ai fost sau nu ai fost;

6. Să plagiezi;

7. Să desființezi comisiile care îți dau verdict de plagiat;

8. Să minți, să nu investești nimic în infrastructură, să tolerezi făcându-te că nu vezi baronii și penalii;

9. Să dai ordonanța traseiștilor, un soi de derogare care-i iartă pe violatori dacă violează 45 de zile, că nu se pune;

10. Să pui la cale marțea neagră;

11. Sub înaltul tău patronaj, să permiți ca firma apropiată de vicepremier (TelDrum) să devină beneficiar a zeci de milioane de euro de la bugetul de stat;

12. Sub înaltul tău patronaj, să permiți ca firmele celui mai bun prieten, Sebastian Ghiță, să ia alte zeci de milioane de la buget prin contracte;

13. Să pierzi alegerile, catastrofal, după ce ai arătat toleranță zero pentru altă religie/ confesiune sau/ și altă etnie;

14. Să interzici dreptul constituțional de a vota românilor din străinătate și în turul 1, și în turul 2;

15. Să vii cu bugetul de stat cu câteva zile înainte de sfârșitul anului, pe principiul „îți place sau nu, altu’ mai bun n-am”;

16. Să renunți de bunăvoie și cu mare mărinimie la un titlu de doctor pe care l-ai furat pe față;

După ce ai parcurs pe toate cele de mai sus, poți să spui că ai dreptul să îți dai ordonanță de urgență personală, care să „te rezolve”.

Întrebarea rămâne: ce trebuie să facă în România un prim-ministru ca să plece de unde s-a agățat de putere? Să dinamiteze, la propriu, România? Pentru că de dinamitat bugetul, economia, investițiile – a făcut-o și o face de mult, cu deja al 4-lea Guvern.

Care este fapta peste care românii și sistemul politic din România nu ar putea trece în cazul lui Victor Ponta?

Eu cred că Victor Ponta ar putea face absolut tot ce vrea el, pentru că România e a lui, cap coadă, la ce oră vrea el, când are poftă.